Is-Supretendent għas-Saħħa Pubblika, Prof Charmaine Gauci, tieħu l-vaċċin kontra l-COVID-19 Posted by saħħa on Saturday, January 23, 2021 Is-Supretendent għas-Saħħa Pubblika, l-Prof. Charmaine Gauci, s-Sibt filgħodu ħadet il-vaċċin kontra l-COVID-19. Fuq il-paġna ta' Facebook tal-Ministeru tas-Saħħa xxandar anke lfilmat waqt li Prof. Gauci ngħatat il-vaċċin. Prof. Gauci kemm-il darba kienet tiġi mistoqsija meta kienet se tieħu l-vaċċin li minn naħa tagħha dejjem qalet li tieħu l-vaċċin skont il-pjan tal-awtoritajiet tas-saħħa. Posted by Robert Abela on Saturday, January 23, 2021 Illum tħabbar li l-pazjenti kollha fl-Isptar Karen Grech li għandhom 'il fuq minn 85 sena u qed jirċievu kura ta' rijabilitazzjoni, kif ukoll il-pazjenti ta' 'l fuq minn sittin sena li qed jirċievu kura fit-tul, ingħataw l-ewwel doża tal-vaċċin tal-COVID-19. Tħabbar wkoll li qed jitlaqqmu l-professjonisti mediċi u l-ħaddiema tal-Isptar, skont il-pjan tal-Awtoritajiet tas-Saħħa. Min-nhar l-Erbgħa l-pazjenti tal-onkoloġija li jkunu waslu biex jieħdu l-kimoterapija se jibdew jingħataw il-vaċċin tal-COVID-19. Pazjenti fl-Isptar Karen Grech ingħataw l-ewwel doża tal-vaċċin tal-COVID-19 L-anzjani f'San Vinċenz jibdew jieħdu t-tieni doża tal-vaċċin